Source: http://www.monitoruljuridic.ro/act/rezolu-ia-mepc-250-66-din-4-aprilie-2014-la-codul-interna-ional-pentru-construc-ia-i-echipamentul-navelor-pentru-transportul-n-vrac-al-produselor-chimice-periculoase-codul-ibc-171812.html
Timestamp: 2019-06-18 09:08:24+00:00

Document:
﻿ REZOLUŢIA MEPC. 250(66) din 4 aprilie 2014 la codul internaţional pentru construcţia şi echipamentul navelor pentru transportul în vrac al produselor chimice periculoase (Codul IBC)
(Generalităţi, Capacitatea de supravieţuire a navei şi amplasarea tancurilor
de marfă, Aerisirea tancurilor de marfă şi dispozitive de degazare,
Controlul atmosferei, Protecţia contra incendiului şi
stingerea incendiului, Cerinţe speciale, Rezumatul cerinţelor
minime şi Modelul de Certificat de conformitate)
amintind articolul 38(a) din Convenţia privind crearea Organizaţiei Maritime Internaţionale referitor la funcţiile Comitetului pentru protecţia mediului marin (Comitetul), conferite acestuia prin convenţiile internaţionale pentru prevenirea şi controlul poluării marine de către nave,
amintind, de asemenea, Rezoluţia MEPC.19(22), prin care Comitetul a adoptat Codul internaţional pentru construcţia şi echipamentul navelor pentru transportul în vrac al produselor chimice periculoase (Codul IBC),
luând notă de articolul 16 din Convenţia internaţională din 1973 pentru prevenirea poluării de către nave (denumită în continuare Convenţia din 1973) şi articolul VI din Protocolul din 1978 referitor la Convenţia internaţională din 1973 pentru prevenirea poluării de către nave (denumit în continuare Protocolul din 1978), care specifică împreună procedura de amendare a Protocolului din 1978 şi conferă organismului competent al Organizaţiei funcţia de examinare şi adoptare a amendamentelor la Convenţia din 1973, aşa cum a fost modificată prin Protocolul din 1978 (MARPOL),
considerând că se doreşte foarte mult ca prevederile Codului IBC, care sunt obligatorii conform atât Convenţiei MARPOL, cât şi Convenţiei SOLAS din 1974, să rămână identice,
luând în considerare amendamentele propuse la Codul IBC,
1. adoptă, în conformitate cu articolul 16(2)(b), (c) şi (d) din Convenţia din 1973, amendamentele la Codul IBC, al căror text este prevăzut în anexa la prezenta rezoluţie;
2. stabileşte, în conformitate cu articolul 16(2)(f)(iii) din Convenţia din 1973, că amendamentele la Codul IBC trebuie să fie considerate ca fiind acceptate la 1 iulie 2015, cu excepţia cazului în care, înainte de această dată, cel puţin o treime din părţi sau părţile ale căror flote comerciale reprezintă în total nu mai puţin de 50% din tonajul brut al flotei comerciale mondiale vor fi notificat Organizaţiei obiecţiile lor la aceste amendamente;
3. invită părţile să ia notă de faptul că, în conformitate cu articolul 16(2)(g)(ii) din Convenţia din 1973, amendamentele la Codul IBC vor intra în vigoare la 1 ianuarie 2016, după acceptarea lor în conformitate cu paragraful 2 de mai sus;
4. solicită secretarului general, în conformitate cu articolul 16(2)(e) din Convenţia din 1973, să transmită tuturor părţilor la MARPOL copii certificate ale prezentei rezoluţii şi ale textului amendamentelor la Codul IBC conţinut în anexă; şi
5. solicită în plus secretarului general să transmită copii ale prezentei rezoluţii şi ale anexei sale membrilor Organizaţiei care nu sunt părţi la MARPOL.
comună la Rezoluţia MEPC.250(66) şi la Rezoluţia MSC.369(93)
Amendamente la codul internaţional pentru construcţia şi
echipamentul navelor pentru transportul în vrac al
produselor chimice periculoase (Codul IBC)
Tags: Monitorul Oficial, Acte Monitorul Oficial, Altele, Alte Institutii, ﻿ REZOLUŢIA MEPC. 250(66) din 4 aprilie 2014

References: articolul 38
 articolul 16
 articolul 16
 articolul 16
 articolul 16
 articolul 16